ફક્ત સ્ટેજ આર્ટિસ્ટોએ જ ડાન્સની કળાને સમૃદ્ધ કરી એવું નથી. ફિલ્મ કલાકારોએ પણ તેમાં સિંહફાળો આપ્યો છે. જીન કેલી અમેરિકન સુપરસ્ટાર હતા. બેલે ડાન્સ ફોર્મને અમેરિકામાં કોમર્શિયલ બનાવનાર કલાકાર તરીકે જીન કેલીનું નામ લેવું પડે. ‘એન અમેરિકન ઇન પેરિસ’, ‘સિંગિંગ ઇન ધ રેઇન’ જેવી ઘણી ઓસ્કાર નોમિનેટેડ ફિલ્મો તેમણે કરી હતી. હોલિવૂડમાં મ્યુઝિકલ ફિલ્મોનો દોર ચાલતો હતો ત્યારે આ એથ્લેટિક બોડી ધરાવતા ડાન્સરને જોવા માટે ઓડિયન્સ સિનેમાગૃહો ફૂલ કરી નાખતા. તેમણે બેલેની અંદર ટેપ ડાન્સ અને મોડર્ન ક્ધટેમ્પરીનું સરસ મિક્સિગં કર્યું હતું જેથી એવું થતું હતું કે સેટનો દરેક ઇંચ તેમની કોરિયોગ્રાફીમાં કવર થઇ જતો હતો. એટલે જ જીન કેલીનો ડાન્સ જોઇ પ્રેક્ષકોને જુદી જ અનુભૂતિ થતી.